Kia kompaniyasi KCD12 yirik kontseptual yo‘ltanlamasining birinchi tizerini ommalashtirdi. Uning premerasi 11 yanvar kuni Detroyt avtosalonida o‘tkaziladi. Yangi mashina kompaniyaning Kaliforniyadagi dizayn-studiyasida tayyorlandi. Unda eng ilg‘or texnologiyalar va zamonaviy xavfsizlik tizimlaridan foydalanilganligi aytilmoqda. Prototipning kuch qurilmasi haqidagi ma’lumotlar sir tutilmoqda. Kompaniya, shuningdek, tovar nusxasi qachon chiqishini oshkor qilmayapti.